บาทเปิด 32.80บาทต่อดอลลาร์
เงินบาทเปิดตลาด 32.80บาทต่อดอลลาร์ ให้กรอบวันนี้ 32.70-32.85 บาทต่อดอลลาร์ จับตาครม.พิจารณามาตรการเยียวยาดูแลเศรษฐกิจชุดใหญ่
7 เม.ย. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 32.80 บาท/ดอลลาร์ จากเย็นวันศุกร์ ที่ปิดตลาดที่ระดับ 32.97 บาท/ดอลลาร์
"เช้านี้เงินบาทแข็งค่าจากท้ายตลาดวันศุกร์ เข้าใจว่าน่าจะมี Flow ส่งออกทองคำในช่วงเช้า ขณะที่ภาพรวมข้อมูลเศรษฐกิจสหรัฐฯยังคงแย่ หลังตัวเลขการจ้างงานนอกภาคเกษตรออกมาแย่กว่าคาดเยอะมาก นอกจากนี้ตลาดเริ่มมีความหวังว่าหลายประเทศหลายเมืองในยุโรปอัตราผู้ติดเชื้อไวรัสโควิดเริ่มลดลง"นักบริหารเงินระบุ
นักบริหารเงิน ประเมินกรอบความเคลื่อนไหวของค่าเงินบาทวันนี้ระหว่าง 32.70-32.85 บาท/ดอลลาร์ สำหรับวันนี้ให้จับตาดูมาตรการเยียวยา-ดูแลเศรษฐกิจระยะ 3 ชุดใหญ่ที่จะผ่านความเห็นชอบจากคณะรัฐมนตรี (ครม.)